Document ID: 32007D0166

KOMMISSIONENS AFGØRELSE
af 9. januar 2007
om vedtagelse af en fortegnelse over EF-inspektører og inspektionsmateriel, jf. artikel 28, stk. 4, i Rådets forordning (EF) nr. 2371/2002 om bevarelse og bæredygtig udnyttelse af fiskeressourcerne som led i den fælles fiskeripolitik
(2007/166/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (1), særlig artikel 28, stk. 4,
under henvisning til fortegnelsen over EF-inspektører og inspektionsmateriel udpeget af medlemsstaterne, og
ud fra følgende betragtninger:
(1)
I artikel 6, stk. 2, i Kommissionens forordning (EF) nr. 1042/2006 af 7. juli 2006 om gennemførelsesbestemmelser til artikel 28, stk. 3 og 4, i Rådets forordning (EF) nr. 2371/2002 om bevarelse og bæredygtig udnyttelse af fiskeressourcerne som led i den fælles fiskeripolitik (2) fastsættes det, at Kommissionen på grundlag af medlemsstaternes meddelelser senest den 31. december 2006 vedtager en fortegnelse over EF-inspektører, inspektionsfartøjer, inspektionsfly og andet inspektionsudstyr, der er godkendt til inspektion, jf. artikel 28, stk. 4, i forordning (EF) nr. 2371/2002.
(2)
Det er derfor nødvendigt at vedtage fortegnelsen over EF-inspektører og inspektionsmateriel, jf. artikel 28, stk. 4, i forordning (EF) nr. 2371/2002.
(3)
Foranstaltningerne i denne afgørelse er i overensstemmelse med udtalelse fra Komitéen for Fiskeri og Akvakultur -
TRUFFET FØLGENDE AFGØRELSE:
Eneste artikel
Fortegnelsen over personer og inspektionsmateriel i bilaget vedtages som fortegnelsen over EF-inspektører og inspektionsmateriel godkendt til inspektion, jf. artikel 28, stk. 4, i forordning (EF) nr. 2371/2002.
Udfærdiget i Bruxelles, den 9. januar 2007.

Labels: 15
19
6